**סיכום פגישה עם לקוח המתפעל את מודול TM**

בפגישה השתתפו: מנהל IT ומנהל הביזנס של המוצר בחברה

רקע כללי על החברה

* שם החברה: ARCELORMITTAL BRAZIL
* מהות עיסוקה: ייצור פלדה ושינועה ברחבי העולם.
* המחזור של החברה עומד על 79 מיליארד $ בשנה.
* לחברה שבעה מפעלים ברחבי ברזיל, בהם כעשרת אלפים עובדים, בנוסף, ברחבי העולם לחברה עוד סדר גודל של מאתיים ועשרים אלף עובדים.
* לחברה 130 מרכזי הפצה ברחבי העולם.
* החברה משנעת ציוד בלבד ואיננה משנעת עובדים.
* החברה משנעת את המוצר שלה בשני אופנים:
	+ שינוע באמצעות כלי רכב ונהגים של החברה עצמה.
	+ באמצעות חברות משנה הנותנות שירותי outsourcing
* החברה מבצעת סדר גודל של כמאתיים אלף הזמנות למשלוחים בשנה.
* כל מערכות החברה הינן מערכות SAP ויש להם כמעט את כל המודולים הקיימים.
* תפיסת העולם הטכנולוגית של החברה הינה להיות תמיד בגרסה החדשה ביותר של SAP ולכן, הם משדרגים גרסאות בכל פעם שיוצאת גרסה חדשה גם אם מדובר בביצוע שדרוג מידי שנה בשנה.

פרויקט TM

* הפרויקט החל במהלך שנת 2012 ועלה לאוויר במהלך שנת 2013 ונכשל כישלון חרוץ.
* הסתבר שגרסת TM.8.0 הייתה חלשה ולא נתנה מענה מתאים – עיקר הבעיה הייתה בקשר בין מודול TM ליתר המודולים שבתוך ECC.6.
* בעקבות כישלון זה החליטה חברת SAP לגנוז את גרסה זו של המודול ולפתח גרסה חדשה.
* במהלך שנת 2014 החל יישום הפרויקט מחדש בגרסת TM.9.2 אשר עלה לאוויר בהצלחה מרובה בחודש 4/2015.
* משך הפרויקט היה 15 חודשים.
* היישום היה בסדר גודל של 95% סאפ סטנדרט ורק כ- 5% פיתוח.
* צוות הפרויקט כלל:
	+ חמישה עובדי IT (מתוכם אחד בכיר וארבעה זוטרים).
	+ שבעה משתמשי קצה (אחד מכל מפעל).
* לאחר העלייה לאוויר הצוות המתחזק את המודול כולל:
	+ שלושה עובדי IT (מתוכם אחד בכיר)
	+ משתמש קצה אחד שהינו מנהל המוצר
* כיום החברה עובדת בגרסת TM.9.3:
	+ הגרסה טובה יותר מקודמתה מאחר ולה נושאים פונקציונאליים נוספים וחשובים.
	+ הגרסה היא כרגע גרסת ramp up אשר תשוחרר לכלל המשתמשים בתחילת חודש 11/15 – המלצתם להמתין לשחרור הגרסה ולא להתקין את הגרסה הקודמת בשל היתרונות שלה.
* הרשאות:
	+ הרשאות מיוחדות למודול TM שאינן במסגרת ההרשאות ל- ECC.
	+ שיטת כתיבת ההרשאות זהה לשיטת כתיבת ההרשאות ב- ECC.
	+ המשמעות היא שאם יש משתמש במודול זה אשר משתמש במודולים אחרים יש לו שתי הרשאות נפרדות ולא הרשאה אחת עם רול נוסף.
* שרתים:
	+ המודול מחייב שרת נפרד.
	+ הסיבה היא שאם יש תקלה במערכת ECC המודול יכול ולהמשיך ולעבוד ובכך לאפשר את המשך העבודה התקינה של המפעל בתחום המשלוחים.
* הקשר בין מודול זה למודולים האחרים ב- ECC:
	+ המודול מקושר ישירות למערכת ECC, מכאן שהוא מקושר לכל המודולים הקיימים במערכת.
	+ אין צורך בביצוע קשר ספציפי למודות זה או אחר.
	+ הקשר איננו בזמן אמת, בשל מהירות התגובה, לכן, הם מבצעים את כל הריצות מידי לילה, במיוחד את הריצות של ההזמנות, כך שלמחרת בבוקר כל החומר מוכן לביצוע.
* מקום ביצוע ההזמנה:
	+ ניתן לבצע את ההזמנה במודול TM או במודול MM.
	+ ביצוע ההזמנה במודול TM, יוצר רישום מיידי במודולים האחרים של המערכת.
	+ מדובר בהחלטה ארגונית, כרגע הם מבצעים את ההזמנה במודול MM אך יש כוונה בחברה לשנות זאת.
	+ השינוי הינו בהמלצת הגורמים המקצועיים ומטרתו לבצע את ההזמנה במודול TM וזאת על מנת ליצור מצב שאם מערכת ה- ECC תקרוס המודול יוכל להמשיך לעבוד כבכל יום ויום.
* תשלום חשבוניות – כנ"ל.
* חוקות:
	+ כל החוקות שנדרשו להם נכתבו באמצעות BRF+.
* תכנון עבודה:
	+ ניתן לבצע תכנון עבודה יומי/שבועי/חודשי/שנתי.
	+ בחברה מעדיפים לבצע תכנון שבועי כאשר מידי יום מעדכנים את התכנון שבוע קדימה.
	+ ניתן לבצע תכנון במספר גרסאות, לשמור אותן, ולהשתמש בהן במידת הצורך.
	+ עיקר העבודה בתכנון לטווח של יותר מיום אחד הוא לנתח היטב את כל הפרמטרים הנדרשים ולקסטם אותם, ובכך ליצור סוג של תכניות מגירה קבועות לשימוש בעת הצורך.
* הצגה מיקום המשלוח ע"ג מפה:
	+ אפשרי.
	+ איננו מיושם בחברה.
	+ הסיבה היא שמאחר שרוב המשלוחים מבוצעים ע"י מיקור חוץ, זה מחייב כתיבת ממשקים לחברות המבצעות את מיקור החוץ והן מתנגדות לכך.
* תחקור ואופטימיזציה:
	+ המערכת מאפשרת לבצע אופטימיזציה מרבית של: לוחות הזמנים, סוג הרכב, התאמת הרכב למשלוח, התאמת הנהג לרכב (כגון סוג הרישיון), התאמת הנהג למשלוח (כמות שעות הנהיגה, מקום מגורים), ועוד...
	+ המערכת מאפשרת לתחקר את כל המשלוח, לשם כך חובה על מי שמבצע את ההזמנה לחלק כל משלוח לאירועים (הטענה, נסיעה, פריקה, תשלום) – בכל משלוח של החברה ניתן למצוא חלוקה של 6-7 אירועים לפחות.
	+ לשם ביצוע האמור לעיל יש להשתמש בשני כלים של המודול:
		- Event management
		- Truck & trace

הלקוח ביקש להדגיש שני נושאים נוספים:

* החברה מאד מאמינה במודול זה, רוב ההתאמות והשיפורים שבוצעו בו בחברת SAP היו לבקשת החברה, כיום מדובר במודול חזק ויציב.
* הם ישמחו לעמוד לרשותנו ככל שיידרש, באמצעות מיילים או שיחות טלפוניות.